《题三角亭》
宋代·俞汝尚

奇哉山中人，搆此池上宇。
蕙径斜映带，林烟尽吞吐。
春无四面花，夜欠一帘雨。
寄傲足有余，何须循广庑。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。